**Férfi szakág ülésének jegyzőkönyve**

**Helyszín:** Tornacsarnok

**Időpont:** 2021.01.20.

**Részt vettek:**

Guczoghy György; Kovács István; Bérczi István; Szűcs Róbert; Rácz Attila; Puskás Jenő

Meghívottként részt vett Berki Krisztián

A jegyzőkönyvet Puskás Jenő vezeti, hitelesítők Kovács István és Bérczi István

**Napirendi pontok:**

1. Mihók Ádám a BHSE vezetőedzője két versenyző bekerülését kérte a serdülő válogatottba. Egyöntetűen az volt vélemény, hogy a szakágvezetés a kiíráshoz ragaszkodik és a két versenyző a serdülő keretbe nem kerülhet be, mert nem érték el a kiírt pontszámot, de meghívottként részt vehetnek a táborokban.
2. Kovács István ismerteti a MATSZ új bértámogatási rendszerét, amit a kiemelt klubok kapnak. A MATSZ 2021 februárjától a klubokat az egyesületi rangsor alapján támogatja és ez alapján kapják a kiemelt egyesületek a BÉRTÁMOGATÁST. A BHSE, az FTC, a GYAC, a KSI és a Dunaferr is megkapta azokat a bruttó összegeket amelyeket bérre tudnak havonta felhasználni. Mostantól kezdve az egyesületi rangsor alapján kapják a klubok ezt a támogatást is, vagyis ez évente változhat. Ennek keretében a kiemelt versenyzők kapnak állást is. A szakágvezetés támogatja ezt a támogatási formát.
3. Kovács István javaslata az átigazolási szabályra. A javaslat: ha egy versenyző átigazol a rangsorba megszerzett pontszámai egy évig a nevelő egyesületébe számítana, második évben a pontszámok 50% kerülne vissza a nevelő egyesületbe, és a harmadik évben 25%-a kerül vissza a pontszám. A javaslatot mindenki támogatja. Kérésünk, hogy ezt a szabályzatot a MATSZ jogásza és a MATSZ elnöksége vitassa meg és, ezt a férfi szakágban minél előbb vezessük be.
4. A szakosztály rangsornak egyre nagyobb jelentősége van. Ennek tükrözni kell az igazolt versenyzők létszámát és a szakosztály hazai és nemzetközi eredményességét. Több edző és szakosztály is javasolta, hogy a jelenlegi rangsor számítást korrigálni kellene. A javaslatok alapján a szakágvezetés megbízta a négy szövetségi edzőt, hogy tegyen javaslatot a rangsor módosítására.
5. A 2020-as UP felmérés után több módosító javaslat is érkezett a kluboktól. Rácz Attila vezetésével a kiemelt klubok képviselői pontosításokat végzett a felmérés kiírásában. Ezeket ismertette, melyekkel egyet értettünk.
6. Rövidesen el kell osztani a 2021-es Sport XXI-es támogatásokat. Ezt a támogatást is az egyesületi rangsor alapján osztjuk el. A négy kiemelt klub (BHSE, FTC, GYAC, KSI) 2021-ben műhelytámogatást fog kapni, míg a többi egyesület között a szakosztály rangsor alapján lesz elosztva a támogatás. Láng Géza telefonon egyeztet az érintett „kis” klubokkal majd a következő ülésen véglegesítjük a Sport XXI-es támogatás elosztását. ( A vírus helyzet miatt jelenleg személyesen nem lehet meglátogatni a klubokat)

-2-

1. Bírói továbbképzés. A mennyiben több jelentkező is lesz új bírói vizsgára, a bíró bizottság tart képzést és vizsgáztatást is. Nagy változtatások a kiírásban 2022.re tervezünk. A nyár folyamán be kell gyűjteni a kluboktól a javaslatokat majd ezeket a változtatásokat alaposan meg kell tárgyalni. Egy nagyobb bírói képzést a FIG szabályváltoztatásai után tervezünk tartani.
2. Bordán Csaba 2020 augusztus 19.-én írt levele alapján határozatlan ideig szünetelteti részvételét a szakági értekezletekről. A szakág vezetés kérésére Guczoghy György egyeztessen Bordán Csabával ezzel kapcsolatban.